**Vyhodnotenie medzirezortného pripomienkového konania**

Nariadenie vlády Slovenskej republiky, ktorým sa vyhlasuje chránený areál Marcelovské piesky

|  |  |
| --- | --- |
| Spôsob pripomienkového konania |  |
| Počet vznesených pripomienok, z toho zásadných | 23 /2 |
| Počet vyhodnotených pripomienok | 23 |
|  |  |
| Počet akceptovaných pripomienok, z toho zásadných | 15 /2 |
| Počet čiastočne akceptovaných pripomienok, z toho zásadných | 2 /0 |
| Počet neakceptovaných pripomienok, z toho zásadných | 6 /0 |
|  |  |
| Rozporové konanie (s kým, kedy, s akým výsledkom) |  |
| Počet odstránených pripomienok |  |
| Počet neodstránených pripomienok |  |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | Asociácia zamestnávatelských zväzov a združení Slovenskej republiky | 1 (1o,0z) | 0 (0o,0z) |  |  |
| 2. | Ministerstvo financií Slovenskej republiky | 1 (1o,0z) | 0 (0o,0z) |  |  |
| 3. | Ministerstvo pôdohospodárstva a rozvoja vidieka Slovenskej republiky | 5 (3o,2z) | 0 (0o,0z) |  |  |
| 4. | Ministerstvo spravodlivosti Slovenskej republiky | 1 (1o,0z) | 0 (0o,0z) |  |  |
| 5. | Ministerstvo školstva, vedy, výskumu a športu Slovenskej republiky | 1 (1o,0z) | 0 (0o,0z) |  |  |
| 6. | Ministerstvo vnútra Slovenskej republiky | 2 (2o,0z) | 0 (0o,0z) |  |  |
| 7. | Ministerstvo zahraničných vecí a európskych záležitostí Slovenskej republiky | 2 (2o,0z) | 0 (0o,0z) |  |  |
| 8. | Odbor aproximácie práva sekcie vládnej legislatívy Úradu vlády SR | 10 (10o,0z) | 0 (0o,0z) |  |  |
| 9. | Úrad jadrového dozoru Slovenskej republiky | 0 (0o,0z) | 0 (0o,0z) | x |  |
| 10. | Štatistický úrad Slovenskej republiky | 0 (0o,0z) | 0 (0o,0z) | x |  |
| 11. | Národná banka Slovenska | 0 (0o,0z) | 0 (0o,0z) | x |  |
| 12. | Ministerstvo kultúry Slovenskej republiky | 0 (0o,0z) | 0 (0o,0z) | x |  |
| 13. | Protimonopolný úrad Slovenskej republiky | 0 (0o,0z) | 0 (0o,0z) | x |  |
| 14. | Úrad pre normalizáciu, metrológiu a skúšobníctvo Slovenskej republiky | 0 (0o,0z) | 0 (0o,0z) | x |  |
| 15. | Ministerstvo práce, sociálnych vecí a rodiny Slovenskej republiky | 0 (0o,0z) | 0 (0o,0z) | x |  |
| 16. | Úrad priemyselného vlastníctva Slovenskej republiky | 0 (0o,0z) | 0 (0o,0z) | x |  |
| 17. | Ministerstvo hospodárstva Slovenskej republiky | 0 (0o,0z) | 0 (0o,0z) | x |  |
| 18. | Ministerstvo zdravotníctva Slovenskej republiky | 0 (0o,0z) | 0 (0o,0z) | x |  |
| 19. | Ministerstvo obrany Slovenskej republiky | 0 (0o,0z) | 0 (0o,0z) | x |  |
| 20. | Úrad geodézie, kartografie a katastra Slovenskej republiky | 0 (0o,0z) | 0 (0o,0z) | x |  |
| 21. | Generálna prokuratúra Slovenskej republiky | 0 (0o,0z) | 0 (0o,0z) | x |  |
| 22. | Ministerstvo dopravy a výstavby Slovenskej republiky | 0 (0o,0z) | 0 (0o,0z) | x |  |
| 23. | Ministerstvo investícií, regionálneho rozvoja a informatizácie Slovenskej republiky | 0 (0o,0z) | 0 (0o,0z) | x |  |
| 24. | Ministerstvo životného prostredia Slovenskej republiky | 0 (0o,0z) | 0 (0o,0z) |  | x |
| 25. | Úrad vlády Slovenskej republiky | 0 (0o,0z) | 0 (0o,0z) |  | x |
| 26. | Úrad pre verejné obstarávanie | 0 (0o,0z) | 0 (0o,0z) |  | x |
| 27. | Správa štátnych hmotných rezerv Slovenskej republiky | 0 (0o,0z) | 0 (0o,0z) |  | x |
| 28. | Najvyšší kontrolný úrad Slovenskej republiky | 0 (0o,0z) | 0 (0o,0z) |  | x |
| 29. | Najvyšší súd Slovenskej republiky | 0 (0o,0z) | 0 (0o,0z) |  | x |
| 30. | Národná rada Slovenskej republiky | 0 (0o,0z) | 0 (0o,0z) |  | x |
| 31. | Kancelária Ústavného súdu Slovenskej republiky | 0 (0o,0z) | 0 (0o,0z) |  | x |
| 32. | Slovenská poľnohospodárska a potravinárska komora | 0 (0o,0z) | 0 (0o,0z) |  | x |
| 33. | Združenie miest a obcí Slovenska | 0 (0o,0z) | 0 (0o,0z) |  | x |
| 34. | Splnomocnenec vlády Slovenskej republiky pre rómske komunity | 0 (0o,0z) | 0 (0o,0z) |  | x |
| 35. | Konfederácia odborových zväzov Slovenskej republiky | 0 (0o,0z) | 0 (0o,0z) |  | x |
| 36. | Republiková únia zamestnávateľov | 0 (0o,0z) | 0 (0o,0z) |  | x |
| 37. | Úrad pre dohľad nad zdravotnou starostlivosťou | 0 (0o,0z) | 0 (0o,0z) |  | x |
| 38. | Konferencia biskupov Slovenska | 0 (0o,0z) | 0 (0o,0z) |  | x |
| 39. | Asociácia priemyselných zväzov | 0 (0o,0z) | 0 (0o,0z) |  | x |
| 40. | Národný bezpečnostný úrad | 0 (0o,0z) | 0 (0o,0z) |  | x |
|  | Spolu | 23 (21o,2z) | 0 (0o,0z) |  |  |

Vyhodnotenie vecných pripomienok je uvedené v tabuľkovej časti.

|  |  |
| --- | --- |
| Vysvetlivky k použitým skratkám v tabuľke: | |
| O – obyčajná | A – akceptovaná |
| Z – zásadná | N – neakceptovaná |
|  | ČA – čiastočne akceptovaná |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **AZZZ SR** | **k predloženému návrhu** bez pripomienok | O | A |  |
| **MFSR** | **Všeobecne** Návrh je potrebné zosúladiť s prílohou č. 1 Legislatívnych pravidiel vlády SR (v poznámke pod čiarou k odkazu 2 slová „dvadsiaty štvrtý a dvadsiaty šiesty bod“ nahradiť slovami „body 24 a 26“, v prílohe č. 1 časti „Popis hranice chráneného areálu“ prvom odseku skratku „k. ú.“ nahradiť slovami „katastrálnom území“ (2x), v treťom odseku prvej vete slová „na lokalite“ nahradiť slovami „v lokalite“, v štvrtom odseku skratku „cca“ nahradiť slovom „približne“). | O | A |  |
| **MPRVSR** | **prílohe č. 1** Odporúčame prehodnotiť hranice chráneného areálu vo vzťahu k pozemkom, ktoré sú v registri C katastra nehnuteľností vedené ako zastavané plocha a nádvoria. Odôvodnenie: Podľa zoznamu parciel registra C katastra nehnuteľností sa chránený areál vymedzuje aj na pozemkoch vedených v registri C katastra nehnuteľností ako zastavané plochy a nádvoria. Tieto pozemky sú významným spôsobom zmenené ľudskou činnosťou a neodporúčame zaraďovanie takýchto pozemkov do chráneného územia charakteru chránený areál, zohľadňujúc pritom aj skutočnosť, že na celom území chráneného areálu sa navrhuje uplatňovanie 3. stupňa ochrany prírody. | O | A | Hranica chráneného areálu (CHA) Marcelovské piesky nezasahuje do pozemkov vedených v registri C katastra nehnuteľností ako zastavané plochy a nádvoria. MŽP SR aktualizovalo zoznam parciel registra C katastra nehnuteľností v prílohe č. 1 a mapu CHA Marcelovské piesky. |
| **MPRVSR** | **poznámke pod čiarou odkazu 2** Odporúčame slová „dvadsiaty štvrtý a dvadsiaty šiesty bod" nahradiť slovami „body 24 a 26". Legislatívno-technická pripomienka | O | A |  |
| **MPRVSR** | **prílohe č. 1 mape hranice chráneného areálu** Súčasťou návrhu nariadenia vlády je aj „Mapa hranice chráneného areálu (SKUEV0065 Marcelovské piesky) časť Marcelovské piesky" a časť Mašan a časť Domáňovský majer, ktoré žiadame prepracovať a zosúladiť s prílohou č. 1 po jej úprave podľa pripomienky k prílohe č. 1 k časti „Vymedzenie hranice chráneného areálu". Odôvodnenie: Z mapy hranice chráneného areálu nie je zrejmé, či CHA zasahuje alebo nezasahuje do lesného pozemku. Z uvedeného dôvodu žiadame o použitie mapových podkladov jednoznačne definujúcich záber územia CHA, odporúčame využiť mapový podklad zohľadňujúci parcelný stav zodpovedajúci súčasnému stavu pozemkov podľa registra C katastra nehnuteľností. Použitá mapa chráneného areálu je nepresná a môže uviesť vlastníkov, správcov alebo užívateľov pozemkov do právnej neistoty. Túto pripomienku považuje MPRV SR za zásadnú. | Z | A | Pripomienka je akceptovaná. Mapa CHA Marcelovské piesky je aktualizovaná v súlade so zoznam parciel registra C katastra nehnuteľností v prílohe č. 1 návrhu nariadenia vlády SR, ktorým sa vyhlasuje CHA Marcelovské piesky. Pri aktualizácii mapy bol použitý mapový podklad zohľadňujúci parcelný stav pozemkov podľa registra C katastra nehnuteľností. |
| **MPRVSR** | **prílohe č. 1** V časti „Popis hranice chráneného areálu" odporúčame skratku „k.ú." nahradiť slovami „katastrálnom území". Legislatívno-technická pripomienka | O | A |  |
| **MPRVSR** | **prílohe č. 1** Žiadame v časti „Vymedzenie hranice chráneného areálu" uviesť zoznam parciel chráneného areálu registra CKN, ktorý zodpovedá aktuálnemu stavu parciel, na ktorých sa chránený areál nachádza. Odôvodnenie: Z hľadiska právnej istoty považujeme za potrebné uviesť do návrhu aktuálny zoznam parciel chráneného areálu, teda zoznam parciel, alebo ich častí, registra C katastra nehnuteľností zodpovedajúci termínu predloženia návrhu všeobecne záväzného právneho predpisu do legislatívneho procesu. Túto pripomienku považuje MPRV SR za zásadnú. | Z | A | Pripomienka je akceptovaná. Zoznam parciel registra C katastra nehnuteľností v prílohe č. 1 návrhu nariadenia vlády SR, ktorým sa vyhlasuje CHA Marcelovské piesky je aktualizovaný na stav k 1. júlu 2020. V tomto zmysle je upravený prvý odsek prílohy č. 1. |
| **MSSR** | **K poznámke pod čiarou k odkazu 2 ( -§ 4 posledná veta)** Odporúčame vypustiť poznámku pod čiarou k odkazu 2. Pri zachovaní navrhovaného stavu bude mať obsah poznámky pod čiarou normatívnu povahu, čo nie je prípustné so zreteľom na bod 23. 1 Prílohy č.1 k Legislatívnym pravidlám vlády SR. | O | N | Predmetná formulácia poznámky pod čiarou je používaná v praxi MŽP SR (napr. nariadenie vlády Slovenskej republiky č. 160/2020 Z. z., ktorým sa vyhlasuje chránený areál Jurský Chlm). |
| **MŠVVaŠSR** | **k poznámke pod čiarou k odkazu 2** Text poznámky pod čiarou s odkazom 2 nezodpovedá bodu 23.1. Legislatívnych pravidiel vlády Slovenskej republiky, pretože má normatívny charakter. Zároveň podľa bodov 23.10. a 23.11. Legislatívnych pravidiel vlády SR možno v poznámke pod čiarou odkazovať okrem právnych predpisov len na technické normy a medzinárodné zmluvy, z čoho vyplýva, že nemožno odkazovať na iné dokumenty. Ide o legislatívno-technickú pripomienku. | O | N | Predmetná formulácia poznámky pod čiarou je používaná v praxi MŽP SR (napr. nariadenie vlády Slovenskej republiky č. 160/2020 Z. z., ktorým sa vyhlasuje chránený areál Jurský Chlm). |
| **MVSR** | **predkladacej správe** Obsah predkladacej správy odporúčame upraviť podľa požiadaviek čl. 18 v spojení s čl. 19 Legislatívnych pravidiel vlády SR, a to vo vzťahu k uvádzaniu zhrnutia vplyvov. | O | A |  |
| **MVSR** | **§ 4** V § 4 odporúčame odkaz 2 vrátane poznámky pod čiarou vypustiť. Poznámku pod čiarou k odkazu 2, keďže ide o zrušovacie ustanovenia, odporúčame konkretizovať a preštylizovať tak, aby mohla byť uvedená ako nový § 4. Doterajší § 4 sa následne označí ako § 5. Pripomienka podľa bodu 23.1. prílohy č. 1 Legislatívnych pravidiel vlády SR. | O | N | Predmetná formulácia poznámky pod čiarou je používaná v praxi MŽP SR (napr. nariadenie vlády Slovenskej republiky č. 160/2020 Z. z., ktorým sa vyhlasuje chránený areál Jurský Chlm). |
| **MZVEZ SR** | **K prílohe č. 1** V prílohe č. 1 časti "Popis hranice chráneného areálu" odporúčame v prvom odseku slovo "k. ú." nahradiť slovami "katastrálnom území", v treťom odseku prvej vete slová "na lokalite" nahradiť slovami "v lokalite", vo štvrtom odseku slovo "cca" nahradiť slovom "približne". Odôvodnenie: Legislatívno-technická pripomienka. | O | A |  |
| **MZVEZ SR** | **K § 4** Vzhľadom na to, že zrušenie právnych predpisov je potrebné vykonať výslovne v samostatnom zrušovacom ustanovení, odporúčame v súlade s bod 23.1. a 63.1. Prílohy č. 1 k Legislatívnym pravidlám vlády Slovenskej republiky SR v § 4 vypustiť odkaz 2 vrátane poznámky pod čiarou k tomuto odkazu. Upozorňujeme tiež, že v samostatnom zrušovacom ustanovení je potrebné citovať len právne predpisy v súlade so zákonom č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov. Odôvodnenie: Legislatívno-technická pripomienka. | O | N | Predmetná formulácia poznámky pod čiarou je používaná v praxi MŽP SR (napr. nariadenie vlády Slovenskej republiky č. 160/2020 Z. z., ktorým sa vyhlasuje chránený areál Jurský Chlm). |
| **OAPSVLÚVSR** | **K transpozičným záväzkom:**  1. Dovoľujeme si poukázať na skutočnosť, že dňa 26. júla 2019 bolo listom Európskej komisie SG–Greffe (2019) D/11307 doručené formálne oznámenie C(2019) 4705 final v súlade s článkom 258 Zmluvy o fungovaní Európskej únie v konaní o porušení zmlúv č. 2019/2141 týkajúce sa nesplnenia povinnosti vyplývajúcej z článku 4 ods. 4 a článku 6 ods. 1 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992; Mimoriadne vydanie Ú. v. EÚ, kap. 15/zv. 2). Predložený návrh reflektuje na uvedené formálne oznámenie. Okrem samotného vyhlásenia územia za chránený areál je potrebné podľa Európskej komisie ešte schváliť projekt ochrany chráneného územia a program starostlivosti o chránené územie, v ktorých majú byť vymedzené podrobné ciele ochrany špecifické pre dotknutú lokalitu, a rovnako aj ochranné opatrenia zodpovedajúce požiadavkám smernice 92/43/EHS v platnom znení. | O | A | MŽP SR si je plne vedomé záväzkov vyplývajúcich z článku 4 ods. 4 a z článku 6 ods. 1 smernice o biotopoch ako aj nedostatkov, ktoré Európska Komisia (EK) zhrnula vo formálnej výzve k porušeniu č. 2019/214. Ciele ochrany pre danú lokalitu sú stanovené v projekte ochrany, ktorý sa podľa § 54 ods. 13 zákona č. 543/2002 Z. z. o ochrane prírody a krajiny v znení neskorších predpisov (ďalej len zákon č. 543/2002 Z. z.“) vyhotovuje ako podklad na vyhlasovanie ochrany alebo zmenu ochrany chránených území a je pre spracovanie ďalšej dokumentácie ochrany prírody a krajiny záväzný. Projekt ochrany nepodlieha osobitnému procesu schvaľovania, na základe predloženého projektu ochrany je orgán ochrany prírody povinný oznámiť zámer vyhlásiť chránené územie v zmysle § 50 zákona č. 543/2002 Z. z. Ciele ochrany a opatrenia na ich dosiahnutie sú ďalej rozpracované v programe starostlivosti podľa § 54 ods. 5 zákona č. 543/2002 Z. z., ktorý schvaľuje územne príslušný okresný úrad v sídle kraja. Program starostlivosti o CHA Marcelovské piesky je, spoločne s projektom ochrany, zverejnený na webovom sídle Štátnej ochrany prírody Slovenskej republiky (ŠOP SR) na adrese http://www.sopsr.sk/pochamarcelpiesky/. Odkaz na webovú stránku je uvedený v predkladacej správe a v dôvodovej správe. Program starostlivosti o CHA Marcelovské piesky je schválený s odloženou účinnosťou a platnosť nadobudne dňom vyhlásenia CHA Marcelovské piesky. MŽP SR postupne plní všetky záväzky vyplývajúce zo smernice o biotopoch, pokračuje v odstraňovaní nedostatkov a intenzívne v tejto oblasti komunikuje s EK. |
| **OAPSVLÚVSR** | **K návrhu nariadenia vlády:**  1. K § 1 ods. 1 a 2: V Prílohe vykonávacieho rozhodnutia Komisie (EÚ) 2020/98 z 28. novembra 2019, ktorým sa v prípade panónskeho biogeografického regiónu prijíma jedenásta aktualizácia zoznamu lokalít s európskym významom je vymedzená výmera SCI (územia európskeho významu) Marcelovské piesky (SKUEV0065) rozlohou 43,894 ha. V návrhu nariadenia vlády predkladateľ v § 1 ods. 2 vymedzuje celkovú výmeru chráneného areálu Marcelovské piesky rozlohou 42,049 ha. Žiadame predkladateľa o vysvetlenie tejto skutočnosti, a zdôvodnenie, prečo rozloha navrhovaná v predkladanom nariadení vlády nie je zhodná s rozlohou vymedzenou vykonávacím rozhodnutím (EÚ) 2020/98, nakoľko v návrhu nariadenia vlády sa v § 1 ods. 1 uvádza, že územie európskeho významu SKUEV0065 Marcelovské piesky je súčasťou chráneného areálu. | O | A | Výmera 45,69 ha predstavuje výmeru SKUEV0065 Marcelovské piesky, ktorá bola aktuálna pri jeho zaradení do národného zoznamu ÚEV v roku 2004. EK pravidelne aktualizuje výmeru ÚEV vo vykonávacích rozhodnutiach k ÚEV v jednotlivých biogeografických regiónoch na základe podkladov od členských krajín. Výmera 43,894 ha uvedená vo vykonávacom rozhodnutí Komisie (EÚ) 2020/98 z 28. novembra 2019, ktorým sa v prípade panónskeho biogeografického regiónu prijíma jedenásta aktualizácia zoznamu lokalít s európskym významom bola stanovená po aktualizácii na parcelný stav pôvodnej výmery lokality. Výmera CHA Marcelovské piesky 42,049 ha uvedená v nariadení vlády SR je výsledkom z dôvodu zosúladenia hranice na aktuálny parcelný stav, ako aj z dôvodu zaradenia novej časti územia ako adekvátnej náhrady za lokalitu Bašov kopec Po vyhlásení CHA Marcelovské piesky bude aktuálna výmera upravená v databáze Natura 2000, ktorá bude predložená v predpísanom formáte (štandardný dátový formulár) EK. Uvedené informácie MŽP SR doplnilo do dôvodovej správy. |
| **OAPSVLÚVSR** | **K doložke zlučiteľnosti:**  1. K bodu 3: Žiadame predkladateľa navrhovaného nariadenia vlády o upravenie doložky zlučiteľnosti návrhu s právom Európskej únie v súlade s Prílohou č. 2 k Legislatívnym pravidlám vlády SR v platnom znení. V bode 3 písm. a) doložky zlučiteľnosti žiadame uviesť relevantné ustanovenia primárneho práva Európskej únie vzťahujúce sa na predmet návrhu nariadenia vlády, následne v bode 3 písm. b) žiadame uviesť sekundárne právne akty EÚ týkajúce sa predmetu úpravy nariadenia vlády, a v bode 3 písm. c) relevantnú judikatúru Súdneho dvora Európskej únie. | O | ČA | Chybná štruktúra doložky zlučiteľnosti bola vytvorená portálom Slov-lex. |
| **OAPSVLÚVSR** | **K návrhu nariadenia vlády:**  2. K § 1 ods. 2 a Prílohe č. 1: Upozorňujeme na skutočnosť, že výnos Ministerstva životného prostredia Slovenskej republiky č. 3/2004−5.1 zo 14. júla 2004, ktorým sa vydáva národný zoznam území európskeho významu v Prílohe v bode 198 určuje, že územie európskeho významu Marcelovské piesky tvoria jednotlivé parcely v katastrálnych územiach Krátke Kesy, Marcelová, a Radvaň nad Dunajom. Odlišne od toho sa v návrhu nariadenia vlády za súčasť chráneného areálu označujú parcely v katastrálnych územiach Radvaň nad Dunajom, Krátke Kesy a Virt, pričom jednotlivé parcely tvoriace navrhovaný chránený areál (v prípade katastrálnych území Radvaň nad Dunajom a Krátke Kesy) rovnako nie sú zhodné s parcelami vymedzenými vo výnose Ministerstva životného prostredia Slovenskej republiky č. 3/2004−5.1. Žiadame túto skutočnosť vysvetliť, a zdôvodnenie uvádzať v osobitnej časti dôvodovej správy. | O | ČA | Zmena zoznamu parciel CHA Marcelovské piesky súvisí so zmenou výmery z dôvodov uvedených vo vyhodnotení pripomienky k § 1 ods. 1 a 2. Uvedené informácie MŽP SR doplnilo do všeobecnej časti dôvodovej správy. |
| **OAPSVLÚVSR** | **K doložke zlučiteľnosti:**  2. K bodu 3 písm. b): V bode 3 písm. b) doložky zlučiteľnosti žiadame uvádzať publikačný zdroj smernice 92/43/EHS v platnom znení nasledovne: „(Ú. v. ES L 206, 22.7.1992; Mimoriadne vydanie Ú. v. EÚ, kap. 15/zv. 2)“. | O | A |  |
| **OAPSVLÚVSR** | **K transpozičným záväzkom:**  2. Rovnako upozorňujeme, že voči Slovenskej republike je okrem konania o porušení zmlúv č. 2019/2141 prebieha konanie o porušení zmlúv č. 2016/2091 adresované SR podľa čl. 258 Zmluvy o fungovaní Európskej únie z dôvodu nedodržania článku 3 ods. 2 a článku 4 ods. 1 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (odôvodnené stanovisko SG(2019)D/11313 doručené 26. júla 2019 listom C(2019)4701 final). | O | N | Predkladaný návrh nariadenia vlády SR nereflektuje na konanie o porušení zmlúv č. 2016/2091 adresované SR podľa čl. 258 Zmluvy o fungovaní Európskej únie z dôvodu nedodržania článku 3 ods. 2 a článku 4 ods. 1 smernice o biotopoch, ktorý sa týka tzv. nedostatočnosti zoznamu území európskeho významu. MŽP SR na odstránení nedostatkov pracuje a pripravuje doplnenie národného zoznamu ÚEV. Z tohto dôvodu MŽP SR neuvádza informáciu o konaní o porušení zmlúv č. 2016/2091 adresované SR podľa čl. 258 Zmluvy o fungovaní Európskej únie z dôvodu nedodržania článku 3 ods. 2 a článku 4 ods. 1 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (odôvodnené stanovisko SG(2019)D/11313 doručené 26. júla 2019 listom C(2019)4701 final). |
| **OAPSVLÚVSR** | **K návrhu nariadenia vlády:**  3. K § 2 a Prílohe č. 2: V Prílohe č. 2 k návrhu nariadenia vlády sa medzi predmetmi ochrany chráneného areálu o. i. uvádza biotop druhu rastliny národného významu tarica krivolaká pravá (Alyssum tortuosum subsp. Tortuosum). Upozorňujeme, že v Prílohe č. 4 k vyhláške Ministerstva životného prostredia Slovenskej republiky č. 24/2003 Z. z. v znení neskorších predpisov je uvedená iba tarica stepná (Alyssum desertorum Stapf). Žiadame zdôvodniť tento nesúlad a vykonať primeranú úpravu na jeho odstránenie. | O | A | Druh rastliny národného významu tarica krivoľaká pravá (Alyssum tortuosum subsp. Tortuosum) je uvedený v prílohe č. 5 vyhlášky Ministerstva životného prostredia Slovenskej republiky č. 24/2003 Z. z., ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov. MŽP SR opravilo číslo prílohy v relevantných častiach materiálu. |
| **OAPSVLÚVSR** | **K doložke zlučiteľnosti:**  3. K bodu 3 písm. b): V bode 3 písm. b) doložky zlučiteľnosti žiadame uvádzať publikačný zdroj vykonávacieho rozhodnutia Komisie (EÚ) 2020/98 nasledovne: „(Ú. v. EÚ L 28, 31.1.2020)“. | O | A |  |
| **OAPSVLÚVSR** | **K návrhu nariadenia vlády:**  4. K § 3: V Prílohe ku výnosu Ministerstva životného prostredia Slovenskej republiky č. 3/2004-5.1. v platnom znení sa pre katastrálne územie Marcelová (parcely 1916/3, 1916/4) určuje druhý stupeň ochrany podľa § 13 zákona č. 543/2002 Z. z. v znení neskorších predpisov, a pre katastrálne územie Krátke Kesy (parcely: 1897/52−časť, 1898/1, 1899/1, 1899/2) a Radvaň nad Dunajom (parcely: 2706/10, 2706/9) tretí stupeň ochrany podľa § 14 zákona č. 543/2002 Z. z. v znení neskorších predpisov. Návrh nariadenia vlády v § 3 celé územie chráneného areálu Marcelovské piesky radí k tretiemu stupňu ochrany. Avšak katastrálne územie Marcelová (parcely 1916/3, 1916/4) nie sú v návrhu nariadenia vlády uvedené ako súčasť chráneného areálu. Žiadame túto skutočnosť vysvetliť, a zdôvodnenie uvádzať v osobitnej časti dôvodovej správy. | O | A | Zmena zoznamu parciel CHA Marcelovské piesky súvisí so zmenou výmery z dôvodov uvedených vo vyhodnotení pripomienky k § 1 ods. 1 a 2. |
| **OAPSVLÚVSR** | **K doložke zlučiteľnosti:**  4. K bodu 4 písm. b): Žiadame uvádzať aj informáciu o konaní o porušení zmlúv č. 2016/2091 (odôvodnené stanovisko SG(2019)D/11313 doručené 26. júla 2019 listom C(2019)4701 final). | O | N | Predkladaný návrh nariadenia vlády SR nereflektuje na konanie o porušení zmlúv č. 2016/2091 adresované SR podľa čl. 258 Zmluvy o fungovaní Európskej únie z dôvodu nedodržania článku 3 ods. 2 a článku 4 ods. 1 smernice o biotopoch, ktorý sa týka tzv. nedostatočnosti zoznamu území európskeho významu. MŽP SR na odstránení nedostatkov pracuje a pripravuje doplnenie národného zoznamu ÚEV. Z tohto dôvodu MŽP SR neuvádza informáciu o konaní o porušení zmlúv č. 2016/2091 adresované SR podľa čl. 258 Zmluvy o fungovaní Európskej únie z dôvodu nedodržania článku 3 ods. 2 a článku 4 ods. 1 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (odôvodnené stanovisko SG(2019)D/11313 doručené 26. júla 2019 listom C(2019)4701 final). |